**Zápisnica**

**zo zasadnutia finančnej komisie, správy obecného majetku a obchodu a sociálnych vecí pri OcÚ Unín**

**konanej dňa 21.8.2023**

Prítomní: Podľa priloženej prezenčnej listiny

### Ospravedlnená: Mgr. Margita Vaculová

Neospravedlnený: Mgr. Lukáš Mihál

### Program:

1. Zahájenie
2. Návrh na úpravu rozpočtu k 31.8.2023
3. Návrh na prevod finančných prostriedkov z rezervného fondu
4. Návrh na zmenu VZN č.1/2018 o určení výšky dotácie na prevádzku a mzdy škôl a školských zariadení na území obce Unín
5. Rôzne
6. Diskusia
7. Záver
8. **Zahájenie**

Zasadnutie finančnej komisie, správy obecného majetku a obchodu, sociálnych vecí zahájil a viedol jej predseda Mgr. Peter Regásek. Zároveň predložil návrh programu zasadnutia komisie, ktorý bol jednohlasne schválený:

1. Zahájenie
2. Návrh na úpravu rozpočtu k 31.8.2023
3. Návrh na prevod finančných prostriedkov z rezervného fondu
4. Návrh na zmenu VZN č.1/2018 o určení výšky dotácie na prevádzku a mzdy škôl a školských zariadení na území obce Unín
5. Rôzne
6. Diskusia
7. Záver
8. **Návrh na úpravu rozpočtu k 31.8.2023**

K navrhovanej zmene úpravy rozpočtu k 31.8.2023 neboli zo strany členov FK výhrady a doporučuje obecnému zastupiteľstvu schváliť predloženú zmenu rozpočtu k 31.8.2023.

1. **Návrh na prevod finančných prostriedkov z rezervného fondu**

FK k navrhovanému prevodu z rezervného fondu v sume 23.137,90,-€ nemá výhrady a doporučuje obecnému zastupiteľstvu schváliť prevod finančných prostriedkov z rezervného fondu v predloženej sume.

1. **Návrh na zmenu VZN č.1/2018 o určení výšky dotácie na prevádzku a mzdy škôl a školských zariadení na území obce Unín**

FK k zmene VZN č.1/2018o určení výšky dotácie na prevádzku a mzdy škôl a školských zariadení na území obce Unín nemá výhrady a doporučuje obecnému zastupiteľstvu schváliť predloženú zmenu VZN č.1/2018.

1. **Rôzne a diskusia**

a/ FK boli dodatočne doručené žiadosti:

* DHZ Unín predkladá žiadosť o spolufinancovanie projektu na nákup štvorkolky, kde požadovaná suma na spolufinancovanie je 1.100,-€

FK doporučuje obecnému zastupiteľstvu schváliť predmetné spolufinancovanie v sume 1.100,-€.

* Domov Barborka Unín, n.o. predkladá žiadosť o spolufinancovanie rekonštrukcie budovy v sume 20.000,-€

FK doporučuje obecnému zastupiteľstvu schváliť predmetné spolufinancovanie v sume 20.000,-€ podľa predloženého súpisu predpokladaných prác.

b/ Bc. Štefan Vach mal požiadavku na rozkľúčovanie faktúr za energie po budovách – po dohode s účtovníčkou obce budú dodané;

c/ Mgr. Peter Regásek mal dotaz na starostu obce, či boli oslovené firmy na úpravy cien energií – starosta obce dal kladnú odpoveď a dňa 22.8.2023 by mali byť predložené prípadné nové ponuky ceny energií;

d/ Róbert Straka predniesol požiadavku nutnej rekonštrukcie schodiska vo vyhliadkovej veži – po diskusii bolo dohodnuté, že Bc. Vach osloví zhotoviteľa, ktorý vypracoval návrh úpravy schodiska, o zaslanie výkresu zmeny pre prípadnú rekonštrukciu;

Komisia poverila jej predsedu Mgr. Petra Regáska, aby s výsledkom zasadnutia finančnej komisie oboznámil poslancov obecného zastupiteľstva na jeho najbližšom zasadnutí.

 Mgr. Peter Regásek

 predseda komisie